《题郭主簿模摩诘本辋川图卷》
元代·冯子振

开元宇宙承平日，华子冈头曾宴适。至今自貌辋川图，下有幽人交莫逆。

辛夷坞外萸沜隔，亦复扁舟春荡潏。竹君冰霰岁寒傲，未便申椒能辨屈。

平生雅志厌朝市，醒醉悠哉眷泉石。是间山水无限趣，况乃佳宾得裴迪。

规模想像郭忠恕，垂四百年留妙迹。莺啼花落香句在，谁信长安叹凝碧。

后来拊卷意迷茫，且复追维三太息！

作者简介：冯子振，元代散曲名家，1253-1348，字海粟，自号瀛洲洲客、怪怪道人，湖南攸县人。自幼勤奋好学。元大德二年(1298)登进士及第，时年47岁，人谓“大器晚成”。朝廷重其才学，先召为集贤院学士、待制，继任承事郎，连任保宁（今四川境内）、彰德（今河南安阳）节度使。晚年归乡著述。世称其“博洽经史，于书无所不记”，且文思敏捷。下笔不能自休。一生著述颇丰，传世有《居庸赋》、《十八公赋》、《华清古乐府》、《海粟诗集》等书文，以散曲最著。